  Анжелика Тихонова корреспондент Удмуртиын 29-тӥ южтолэзьысен 4-тӥ оштолэзёзь 11 сюрс 496 улӥсьёс, со пӧлын 14 аресозь 7 сюрс 128 нылпиос, паласькись лек вирус инфекциен черлазы. Со сярысь элькунъя Роспотребнадзорлэн управлениезлэн пресс-службаез ивортӥз. Кынман висёнъёсын черлан эпидеми гожлэсь 28,3 процентлы улӥынгес Тросгес висисьёс Глазкарын, Ижкарын, Можгаын но тямыс ёросъёсын лыдъясько. Паласькись лек вирус инфекциен черлан югдурзы секытэн кылем арняе Дэри, Красногорск, Шаркан, Пичи Пурга ёросъёсысь ньыль нылпи садъёсты ворсазы. Туннэ нуналлы 2 сюрс 578 адямилэсь мазоксэс лабораториосын эскеризы, озьы эпидеми югдур риновирусъёс вылын возиське шуыса пусйизы.  Тегъёс: Тазалык Роспотребнадзор висён Удмуртия  